Τζισέν Τζίτσου

Το Τζισέν Τζίτσου είναι ένα σύστημα ‘’χτισμένο’’ πάνω στις αρχές των παλαιών διδασκαλιών 古 流 (παλαιό στυλ ή παλιά σχολή) και συστημάτων. Η επιτυχία των παραπάνω εξαρτάται από το σεβασμό στην ηθική βάση των αξιών*¹, όπως αυτή περιγράφεται στη φιλοσοφία του Κομφουκιανισμού και στον ορισμό της επιστήμης*², όπως αυτός διδάσκεται στο Βουδισμό. Αυτά είναι που αποτελούν στην ουσία και την κύρια δομή του. Ο προγραμματισμός του είναι ναι μεν βασισμένος στο πρότυπο των παραδοσιακών διδασκαλιών και συστημάτων, αλλά εκσυγχρονισμένος (Gendai budō 現代 武 道 = σύγχρονος πολεμικός τρόπος ή Shinbudō 新 武 道 = Νέος πολεμικός τρόπος), για να μπορεί να ανταποκριθεί στις απαιτήσεις της σύγχρονης ζωής, στη καθημερινότητα και στους εξωτερικούς χώρους. Στόχος του να προσφέρει εκπληκτικά αποτελέσματα, με το μικρότερο δυνατό κόστος για την αρτιμέλεια και την ενέργεια του μαχητή.
Το όνομα Τζισέν Τζίτσου (jissen jitsu = πραγματική μάχη) γράφεται με τα τρία παρακάτω ιαπωνικά γράμματα: 実 戦 実. Σύγχυση προκαλείται με ένα άλλο γράμμα, το術 (jutsu = η τέχνη). Το συγκεκριμένο αρκετά συχνά προφέρεται λανθασμένα ως jitsu. Η φράση ‘’jissen jitsu’’ δεν σχετίζεται με αυτό και σε καμία περίπτωση δεν περιγράφει το σύστημα ως τέχνη αλλά ως πραγματικότητα. Για το λόγο αυτό τα είδη μάχης του Τζισέν Τζίτσου χωρίζονται στις παρακάτω κατηγορίες:
1) Εκπαιδευτικές όπως α.  組 手 (Kumite ή Kude = yang intertwined hands) και β. 乱 取 り (randori = ελεύθερη εξάσκηση).
2) Πραγματικές 実戦 組 手 (jissen kumite = πραγματική μάχη).
3) Μάχες πολλών ατόμων 多人数掛け (taninju - gake ή taninju – dori = πολλαπλών παικτών).

Η Ίδρυση

Το Τζισέν Τζίτσου ιδρύθηκε το 2004, στη Γεωργία, από το δάσκαλο Ζγέντι Μίριαν.

Η ουσία

真髄 (shinzui = ουσία)
Αυτό το σύστημα είναι πλήρως δοκιμασμένο για μάχη σώμα με σώμα. Βασισμένο σε στυλ όπως το Ασιχάρα Καράτε και το αστυνομικό σύστημα μάχης (χέρι με χέρι) . Εδώ ο μαχητής προορίζεται για πραγματική μάχη χωρίς συμβιβασμούς. Η αποτελεσματικότητά του καθιστά εφικτό να μην ξεπερνά η διάρκεια της μάχης τα 3-4 δευτερόλεπτα. Αρχικά ελέγχεται η πρώτη κίνηση του εχθρού και στη συνέχεια ακολουθεί η εξόντωσή του. Προσαρμόζεται σε όλα τα είδη οπλισμένων αντιπάλων. Συνδυάζει τη σύνθεση τεσσάρων αρχών:
1) Ευκολία. Κάθε κίνηση εκτελείται φυσικά.
2) Τέσσερις θέσεις μάχης (κατά τη διάρκεια της μάχης χρησιμοποιούνται κυκλικές κινήσεις) 
3) Χρήση ενός βιο-μηχανισμού! Κατά την κίνηση στη μάχη χρησιμοποιείται η αρχή της κυλιόμενης ροής. Κατά το χτύπημα ή την άμυνα, η αρχή του κύματος. Τέλος κατά την εκτέλεση των τεχνικών ρίψης, εκτελούνται εξαρθρώσεις και στραγγαλισμοί (η αρχή του μοχλού). 
4) Εμπρός κίνηση. Επίθεση στον εχθρό και αιφνιδιασμός προτού να επιτεθεί εκείνος.

Το έμβλημα

象徴(Shōchō = έμβλημα)
Στο έμβλημα του Jissen Jitsu απεικονίζεται εξωτερικά ένα δάφνινο στεφάνι,  σύμβολο ή έπαινος δόξας και τιμής για υψηλά επιτεύγματα, από αρχαιοτάτων χρόνων. Στη συνέχεια προς το εσωτερικό υπάρχει ένας κύκλος που δηλώνει την αιώνια επαναλαμβανόμενη κίνηση. Προχωρώντας ακόμη παρατηρούμε ένα βέλος που δηλώνει την απότομη επίθεση προς τα εμπρός. Δεξιά και αριστερά οι τέσσερις θέσεις μάχης, που με κυκλική κίνηση, κατά τη διάρκεια της άμυνας, ο μαχητής τοποθετείται ώστε να μην χάνει ποτέ τον έλεγχο του αντιπάλου. Τέλος στο κέντρο του εμβλήματος υπάρχει ένα σχήμα που αποτελείται από πέντε σύμβολα Tomoe (Ιαπωνικό σύμβολο της παραδοσιακής Ιαπωνικής θρησκείας Shinto). Ένα μπλε, ένα μαύρο, ένα κόκκινο, ένα κίτρινο κι ένα πράσινο Tomoe. Τα Tomoe παραπέμπουν στο πενταπλό εννοιολογικό σύστημα της Ιαπωνικής παράδοσης, πιο αναλυτικά όμως συμβολίζουν τις παρακάτω πέντε κατηγορίες:
1)Τα πέντε στοιχεία της φύσης (νερό, φωτιά, ξύλο, μέταλλο, γη). α) Το νερό από τη φύση του είναι υγρό και έχει την τάση να ρέει πάντα προς τα κάτω. Όσο ρέει είναι καθαρό, όταν λιμνάζει βρωμίζει. Έτσι και ο άνθρωπος, όσο γυρίζει και μαθαίνει και αποκτά γνώσεις τότε νέοι ορίζοντες του ανοίγονται και το μυαλό του είναι καθαρό. Όταν μένει στάσιμος χωρίς θέληση για μάθηση τότε παραμένει στενόμυαλος. Το νερό όπου κι αν τοποθετηθεί προσαρμόζεται παίρνοντας το σχήμα του δοχείου και σε οποιαδήποτε φυσική κατάσταση κι αν υπάρξει πάντα παραμένει το ίδιο ώσπου πάλι νερό καταλήγει να γίνεται στο τέλος. Με τον ίδιο τρόπο ο άνθρωπος θα πρέπει να μπορεί να προσαρμόζεται σε όλες τις καταστάσεις αλλά ταυτόχρονα να κρατά πάντοτε αναλλοίωτο το πνεύμα και το χαρακτήρα του. Σβήνει τη φωτιά και η δύναμη του είναι τόσο ισχυρή που με επιμονή διαβρώνει και τρυπά ακόμα και τη πέτρα. Σε συνδυασμό με τη γη δίνει ζωή σε όλους τους ζωντανούς οργανισμούς. β) Η φωτιά προσφέρει φως και θερμότητα. Θερμαίνει το μέταλλο και του δίνει μορφή ή το σκληραίνει. Εξατμίζει το νερό και απανθρακώνει το ξύλο. Ο άνθρωπος θα πρέπει να δυναμώνει και να σκληραγωγείται όπως το μέταλλο στην πυρά. γ) το ξύλο – δέντρο μεγαλώνει και ψηλώνει δίνοντας άλλοτε καρπούς και άλλοτε άνθη, πάντοτε όμως προσφέροντας το πολυτιμότερο όλων, το οξυγόνο. Στη γη όλα εξαρτώνται από αυτό. δ) Η γη είναι η μητέρα όλων. Έλκει τα πάντα με τη βαρύτητα. Καλλιεργείται και αποδίδει τη σοδειά. 
2)Τις πέντε αισθήσεις: Οι πέντε αισθήσεις μας επιτρέπουν να γνωρίζουμε, να επεξεργαζόμαστε τον κόσμο γύρω μας και να αλληλοεπιδρούμε με τον πιο κατάλληλο τρόπο. Όραση με τους οφθαλμούς, ακοή με τα αυτιά, όσφρηση με τη μύτη,  γεύση με το στόμα και αφή με το άγγιγμα. Χάρης σε αυτές τις πέντε αισθήσεις μπορούμε να λαμβάνουμε πληροφορίες από το περιβάλλον μας, οι οποίες αναλύονται και επεξεργάζονται από τον εγκέφαλο. Συνήθως η αντίδρασή μας στοχεύει στη συνέχιση των ευχάριστων αισθήσεων ή στη διακοπή των δυσάρεστων.
3)Τους πέντε συνδυασμούς γνώσεων και δεξιοτήτων, που ο μαχητής θα πρέπει να κατέχει, όσον αφορά τις τεχνικές: α) Χτύπημα και αποφυγή χτυπήματος. β) Ρίψη και αποφυγή ρίψης. γ) Εξάρθρωση και αποφυγή εξάρθρωσης. δ) Στραγγαλισμός και αποφυγή στραγγαλισμού. ε) Καθήλωση και αποφυγή καθήλωσης.
4)Τις πέντε αρχές του Τζισέν Τζίτσου:
α. makoto 誠: αλήθεια και δικαιοσύνη. 
β. yuki 勇 気: το θάρρος και αποφασιστικότητα.
γ. reigi 礼儀: ευγένεια.
δ. Chūsei kokoro to jiko gisei 忠誠 心 と 自己 犠 牲: πίστη και η αυτοθυσία.
ε. Meiyo 名誉: τιμή και δόξα.
5)Το ολυμπιακό σύμβολο της ενότητας των πέντε ηπείρων:
α.欧 州 - Ōshū – Ευρώπη.
β. アフリカ – Afurica - Αφρική.
γ. アメリカ - Αμερική.
δ.ア ジ ア - Ajia – Ασία.
ε.豪 州 - Gōshū – Αυστραλία.

Σχολές

1. Jissen Jitsu - Βασιλέως Κωνσταντίνου 62 και Κοσμά Νικολάου, Κορωπί, Αττική, 19400.

Διευθυντής υποκαταστήματος: Μίριαν Ζγέντι. 
2. Jissen Jitsu - Russian Branch.
Ρ.Ο. ΧΜΑΟ-Ούγκρα, Σουργκούτ. Μπαχίλοβ 5, Τ.Κ. 628418. Διευθυντής υποκαταστήματος: Abdulkadyr Baytuev.